New Born Day

New Born Day er debutalbumet til det norske rockebandet Ruphus. Albumet ble spilt inn i Rosenborg Studios i september 1973, og albumet ble utgitt samme året.

 Historie 

Bandet hadde fått platekontrakt med Polydor våren 1973. Samme sommer gikk turen til et hus i Meråker, hvor Ruphus forberedte seg en hel måned før gruppen gikk i studio med produsent Stein Robert Ludvigsen. Albumet inneholder hardt­slående rock, med klare referanser til utenlandske storheter som King Crimson, Jethro Tull, Yes og Savage Rose (det siste takket være Gudny Aspaas' kraftige stemme). Kort tid etter utgivelsen av albumet sluttet Hans Petter Danielsen i gruppa, og de gjenværende seks laget singlen «Flying Dutchman Fantasy», som hadde B-siden «Opening Theme». Disse låtene ble bonusspor på gjenutgivelsen av platen fra 1993. Platen ble også gitt ut i Vest-Tyskland av plateselskapet Brain, i 1978.

 Sporliste 
Alle låter er skrevet av Ruphus.Discogs.com

«Coloured Dreams» – 4:04  	
«Scientific Ways» – 5:59 	
«Still Alive» – 4:35 	
«The Man Who Started It All» – 5:28 	
«Trapped In A Game» – 6:06 	
«New Born Day» – 5:43 	
«Day After Tomorrow» – 8:47
Bonusspor på gjenutgivelse fra 1993 	
«Flying Dutchman Fantasy» – 3:08 	
«Opening Theme» – 3:18

 Personell 
Ruphus
Asle Nilsen – Bassgitar, fløyte
Hans Petter Danielsen – Gitar
Kjell Larsen – Gitar, fløyte
Haakon Graf – Orgel, piano, vibrafon
Thor Bendiksen – Perkusjon
Gudny Aspaas – Vokal
Rune Sundby – Vokal, akustisk gitar, saksofon
Produksjon
Inge Holst Jacobsen – Lydingeniør
Stein Robert Ludvigsen – Produsent
Ivar Nicolayzen - crew
Anders Kaardahl - cover

 Referanser 

 Eksterne lenker 
 Artikkel om Ruphus på Ballade.no
 New Born Day på Last.fm
 New Born Day på Rockipedia

Kategori:Debutalbum fra 1973
Kategori:Norske debutalbum
Kategori:Ruphus-album
Kategori:Pan Records-album
Kategori:Musikkalbum produsert av Stein Robert Ludvigsen